зоотехническия сертификат и е включена в списъка на развъдните структури в съответствие с член 34 от Регламент (ЕС) 2016/1012; или
 ii)в случая на регистриран кон — от национална федерация или клон на международна организация или сдружение, работещи с коне за състезания или надбягвания, със седалище в трета държава, включена в списъка за въвеждане на еднокопитни животни в Съюза; или
 iii)във всички други случаи — от компетентния орган на третата държава на произход на еднокопитното животно;
 б)идентификационните документи отговарят на всички изисквания на член 17.
 Член 37
 Заявление за издаване на идентификационни документи за еднокопитни животни, които са въведени в Съюза и са допуснати за свободно обращение
 1.Операторите на еднокопитни животни, които са влезли в Съюза от трета държава, подават заявление до компетентния орган по мястото на обичайно пребиваване на еднокопитното животно или, когато е приложимо, до органа с делегирани правомощия, за издаване на уникален доживотен идентификационен документ или за регистрация на съществуващия идентификационен документ, посочен в член 36 от настоящия регламент, в компютърната база данни, в срок от 30 дни от датата на приключване на митническата процедура за допускане за свободно обращение, предвидена в член 201 от Регламент (ЕС) No 952/2013.
 2.Когато съществуващият идентификационен документ, посочен в параграф 1, не отговаря на изискванията, установени в член 17, компетентният орган или, когато е приложимо, органът с делегирани правомощия, по искане на оператора:
 а)попълва идентификационния документ, така че той да отговаря на изискванията, установени в член 17;
 б)въвежда идентификационните данни на еднокопитното животно, както и допълнителната информация в компютърната база данни.
 3.Когато съществуващият идентификационен документ, посочен в член 36, не може да бъде изменен така, че да отговаря на изискванията, установени в член 17, той не се счита за валиден за целите на идентификацията в съответствие с настоящия регламент и еднокопитното животно се идентифицира чрез издаване, в съответствие с член 21, параграф 3, на нов уникален доживотен идентификационен документ въз основа на информацията, съдържаща се в представения идентификационен документ, на базата на който еднокопитното животно е влязло в Съюза.
 ЧАСТ 3
 Документиране на статута на еднокопитното животно по отношение на това дали е предназначено за клане или е изключено от клане за консумация от човека
 Член 38
 Изключване от клане и забавяне на клането на еднокопитно животно за консумация от човека
 1.Счита се, че еднокопитните животни са предназначени за клане за консумация от човека, освен ако са необратимо изключени от клане за консумация от човека чрез попълването и подписването на съответното вписване в раздел II, част II от образеца на идентификационен документ за еднокопитни животни, установен в част 1 от приложение II, от:
 а)отговорния ветеринарен лекар преди лечение в съответствие с член 39, параграф 2 от настоящия регламент; или
 б)компетентния орган:
 i)в случай на издаване на нов уникален доживотен идентификационен документ в съответствие с член 21, параграф 3 за еднокопитно животно, за което предишното изключване от клане за консумация от човека е било записано в уникалния доживотен идентификационен документ или в компютърната база данни;
 ii)в случай на издаване на дубликат на уникален доживотен идентификационен документ в съответствие с член 25 или на